Specialiųjų pirkimo sąlygų 5 priedas
Projektas
TECHNINĖS DUJOS BALIONUOSE SU BALIONŲ NUOMA
VIEŠOJO PIRKIMO–PARDAVIMO SUTARTIS 

2026 m. _______________ ___ d. Nr. _______
Vilnius
Lietuvos kalėjimų tarnyba, įstaigos kodas 288697120, atstovaujama (-as) ________________, veikiančio (-ios) pagal ____________________________ , toliau vadinamas Pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _________________, toliau vadinama Tiekėjas, 
(jei tai tiekėjų grupė – atitinkami duomenys apie kiekvieną partnerį)
toliau kartu vadinamos Šalimis, o atskirai – Šalimi, sudarė šią  Techninių dujų balionuose su balionų nuoma viešojo pirkimo-pardavimo sutartį (toliau – Sutartis) ir susitarė dėl sutartyje išvardintų sąlygų. 

1. SUTARTIES DALYKAS

1.1. Tiekėjas įsipareigoja parduoti ir pristatyti Pirkėjui technines dujas užpildytuose balionuose ir perduoti šiuos balionus Pirkėjui laikinai naudotis nuomos pagrindu (toliau – Prekės), kurių tikslūs pavadinimai, preliminarūs kiekiai, kokybė ir techninės charakteristikos yra nurodytos Techninių dujų balionuose su balionų nuoma techninėje specifikacijoje (Sutarties 1 priedas), o Pirkėjas įsipareigoja priimti Sutarties reikalavimus atitinkančias Prekes bei sumokėti už Prekes Sutartyje nustatytais įkainiais ir tvarka. Panaudojus technines dujas, Pirkėjas įsipareigoja grąžinti balionus Tiekėjui Sutartyje nustatyta tvarka.
1.2. Nuosavybės teisė į technines dujas Pirkėjui pereina nuo jų perdavimo Pirkėjui momento, pasirašant Prekių perdavimo–priėmimo aktą (Sutarties 2 priedas) arba kitą lygiavertį dokumentą (krovinio važtaraštį), pasirašymo dieną. Techninių dujų balionai Pirkėjui perduodami laikinai naudotis nuomos pagrindu ir lieka Tiekėjo nuosavybė, todėl Pirkėjas įsipareigoja juos grąžinti Tiekėjui pagal Sutartyje nustatytas sąlygas. Pirkėjas pasirašo Prekių perdavimo–priėmimo aktą arba kitą lygiavertį dokumentą (krovinio važtaraštį), jeigu pagal Pirkėjo užsakymą pristatytos techninės dujos ir perduoti balionai atitinka Sutarties 1 priede nustatytus reikalavimus, yra tinkamai pristatyti ir įvykdyti kiti Sutartyje nustatyti Tiekėjo įsipareigojimai.
1.3. Pirkimas laikomas žaliu, nes perkamas aplinkosauginis ir aplinkai palankus produktas (dujos), kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.

2. SUTARTIES VERTĖ IR ATSISKAITYMO TVARKA

2.1. Sutarčiai taikoma fiksuoto įkainio kainodara. 
2.2. Pradinės Sutarties vertė yra[footnoteRef:2]________________ Eur ( ____________________________ ), be   [2:  Įrašoma pagal kiekvieną  pirkimo objekto dalį.] 

                                                                          	 (suma skaičiais)                                               (suma žodžiais)                  
pridėtinės vertės mokesčio (toliau – PVM). Sutarties kaina įskaitant PVM ir visas su Prekių tiekimu
susijusias išlaidas yra  ___________ Eur  (_________________). 
                                                         (suma skaičiais)                              (suma žodžiais)                  
Prekių kiekio vienetai ir įkainiai  nurodyti Sutarties 3 priede.
[bookmark: _Hlk111120754]2.3. Į Prekių įkainius įskaičiuotos visos Prekių įkainio sudedamųjų dalių išlaidos, įskaitant, bet neapsiribojant Prekių įpakavimo, ženklinimo, transportavimo, pristatymo adresu, nurodytu Sutarties 3.1.1 papunktyje išlaidos ir visos kitos išlaidos bei mokesčiai, susiję su Prekių tiekimu ir nuoma. Jokios papildomos Tiekėjo išlaidos nebus apmokamos ar kompensuojamos. Prekių atsitiktinio žuvimo jų transportavimo metu iki kol Prekės perduodamos Pirkėjui, pasirašant Prekių perdavimo–priėmimo aktą arba kitą lygiavertį dokumentą (krovinio važtaraštį), atitenka Tiekėjui.
2.4. Išankstinė įmoka (avansas) už Prekes Tiekėjui nemokama. 
2.5. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) jeigu Vartojimo prekių kainų pokytis (k), apskaičiuotas kaip nustatyta Sutarties 2.5.3 punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo;
2.5.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę;
2.5.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo;
2.5.3. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (0452 DUJOS) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas 0452 DUJOS.
Indpradžia – laikotarpio pradžios datos (mėnesio) vartojimo prekių ir paslaugų indeksas 0452 DUJOS. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.5.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio; 
2.5.5. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas; 
2.5.6. Įkainių pakeitimas įforminamas papildomu susitarimu prie Sutarties, pasirašomu abiejų sutarties šalių, kuris įsigalioja sekančią darbo dieną nuo pasirašymo datos (šalys pasirašydamos papildomą susitarimą privalo nurodyti pasirašymo datą.
2.6. Sutarties įkainiai, gali būti perskaičiuojami dėl PVM tarifo pasikeitimo. Sutarties vykdymo metu pasikeitus perkamoms Prekėms taikomo PVM tarifo dydžiui,  Sutarties įkainiai gali keistis pasikeitusio PVM tarifo dydžiu. Sutarties įkainiai, kai Tiekėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Teisės aktais pakeitus PVM tarifo dydį,  Sutarties įkainiai perskaičiuojami nekeičiant įkainio be PVM, atitinkamai perskaičiuojant tik PVM dalį. Perskaičiuoti Sutarties įkainiai įforminami Šalių pasirašomu susitarimu, kuris tampa neatsiejama Sutarties dalimi. Perskaičiuoti Prekių įkainiai taikomi toms Prekėms, kurios bus perkamos po Šalių pasirašyto susitarimo įsigaliojimo dienos. 
2.7. Pirkėjas už laiku pristatytas ir Sutarties reikalavimus atitinkančias technines dujas sumoka Tiekėjui per 30 (trisdešimt) kalendorinių dienų nuo PVM sąskaitos faktūros gavimo dienos, jeigu techninės dujos yra perduotos Pirkėjui ir pasirašytas Prekių perdavimo–priėmimo aktas arba kitas lygiavertis dokumentas (krovinio važtaraštis), kuriame nenurodyta jokių techninių dujų kokybės ar kiekio neatitikimų. Pirkėjas taip pat įsipareigoja mokėti už balionų nuomą pagal Sutartyje nustatytas sąlygas ir tvarką, taikant Tiekėjo pasiūlyme Sutarties 4 priedas nurodytą baliono nuomos įkainį.
2.8. Pirkėjas už išsinuomotų balionų nuomą moka Tiekėjui kiekvieną mėnesį pagal Tiekėjo pateiktą PVM sąskaitą faktūrą per 30 (trisdešimt) kalendorinių dienų nuo jos gavimo dienos. Nuomos mokestis apskaičiuojamas pagal faktiškai išnuomotų balionų skaičių, jų nuomos laikotarpį ir Tiekėjo pasiūlyme Sutarties 4 priedas nurodytą nuomos įkainį. Balionų nuomos mokestis skaičiuojamas iki jų grąžinimo Tiekėjui dienos.
2.9. Pirkėjas neįsipareigoja nupirkti viso numatyto preliminaraus Prekių kiekio ir / arba sumokėti visos sutarties kainos, numatytos šios Sutarties 2.2 papunktyje.
2.10. Prekės užsakomos atskirais užsakymais, pagal Pirkėjo poreikį. Prekės gali būti užsakomos iki kol bus išpirkta maksimali Sutarties kaina, nurodyta Sutarties 2.2 papunktyje, bet ne ilgiau kaip 24 (dvidešimt keturis)  mėnesius.

3. ŠALIŲ TEISĖS IR PAREIGOS

3.1. Tiekėjo įsipareigojimai ir teisės:
3.1.1. Pristatyti Prekes per 7 (septynias) darbo dienas nuo užsakymo pateikimo el. paštu dienos, darbo dienomis nuo 8.00 val. iki 16.00 val. (penktadieniais nuo 8.00 val. iki 15.00 val.) adresu[footnoteRef:3]_________; [3:  Įrašoma pagal kiekvieną  pirkimo objekto dalį.] 

3.1.2. Prekių pristatymo terminas, Šalių susitarimu, gali būti pratęstas, bet ne ilgiau kaip 5  (penkias) darbo dienas ir tik tuo atveju, jeigu Prekių pristatymas vėluoja ne dėl Tiekėjo kaltės, o Tiekėjas tai gali pagrįsti raštu;
3.1.3. Laiku, kaip nurodyta Sutarties 3.1.1 papunktyje, pristatyti ir perduoti Sutarties 3.1.1. p. nurodytu adresu, Pirkėjo Sutarties 1 priede nurodytam atsakingam asmeniui numatytas kokybiškas Prekes, atitinkančias Sutarties 1 priede Prekėms įprastai keliamus reikalavimus, pasirašant Prekių perdavimo–priėmimo aktą arba kitą lygiavertį dokumentą (krovinio važtaraštį). Prekių pristatymo metu, kiekvienoms užsakytoms dujoms turi būti pateikiami saugos duomenų lapai. Pirkėjui pareikalavus, kiekvienai užsakytai dujų partijai išduodamas kokybės pasas. Tiekėjo nuomojami techninių dujų balionai naudojami kaip apyvartinė tara, t. y. tuščias balionas grąžinamas Tiekėjui, o Pirkėjui perduodamas kitas to paties tipo, atitinkantis  Sutarties 1 priede Prekėms įprastai keliamus reikalavimus, užpildytas balionas;
3.1.4. PVM sąskaitą-faktūrą pateikti naudodamasis informacinės sistemos SABIS  priemonėmis, Tiekėjui nepateikus sąskaitos faktūros per SABIS, Pirkėjas turi teisę nevykdyti mokėjimo. PVM sąskaitoje-faktūroje turi būti nurodyta pristatytų Prekių pavadinimai, kiekiai, įkainiai, Sutarties data ir numeris; 
3.1.5. Gavęs Pirkėjo surašytą Prekių defektinį aktą ar kitą dokumentą, kuriuo pagrindžiami techninių dujų kokybės ar kiekio neatitikimai arba išnuomotų balionų defektai, Tiekėjas privalo ne vėliau kaip per 5 (penkias) darbo dienas nuo tokio dokumento gavimo dienos savo lėšomis pakeisti netinkamos kokybės technines dujas į tinkamos kokybės, atitinkančias Sutarties 1 priede Prekėms įprastai keliamus reikalavimus ir (arba) netinkamus, sugadintus, su defektais ar naudoti netinkamus balionus pakeisti tinkamais balionais bei pristatyti juos Pirkėjui. Jeigu Tiekėjas per nurodytą terminą negali pakeisti netinkamos kokybės techninių dujų ar balionų, Pirkėjas turi teisę grąžinti netinkamas technines dujas ir (arba) balionus Tiekėjui, o Tiekėjas privalo grąžinti už grąžintas technines dujas sumokėtą kainą, apskaičiuotą pagal Sutartyje nustatytus įkainius. Jeigu grąžinami balionai yra nuomojami, nuomos mokestis už laikotarpį, kuriuo dėl Tiekėjo atsakomybės priskirtinų priežasčių jie negalėjo būti naudojami pagal paskirtį, neskaičiuojamas arba, jeigu jau sumokėtas, įskaitomas į būsimus mokėjimus ar grąžinamas Pirkėjui. Šiame papunktyje nustatytos Tiekėjo pareigos vykdomos Tiekėjo lėšomis ir neatima iš Pirkėjo teisės naudotis kitomis Sutartyje bei teisės aktuose nustatytomis teisių gynimo priemonėmis;
3.1.6. Per 7 (septynias) darbo dienas pristatyti trūkstamas Prekes, kai paaiškėja, kad perduotas Prekių kiekis yra mažesnis nei numatyta konkrečiame užsakyme;
3.1.7. Atlyginti Pirkėjo patirtus nuostolius per 10 (dešimt) darbo dienų, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui arba jeigu Pirkėjo nuostoliai atsiranda dėl Tiekėjo kaltės, jam nevykdant arba netinkamai vykdant Sutartį;
3.1.8. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Tiekėjas įsipareigoja užtikrinti, kad Sutartį vykdys tik tokią teisę turintys asmenys;
3.1.9. Tiekėjas turi teisę prieštarauti nepagristiems mokėjimams subtiekėjams, jei Pirkėjas naudojasi Sutarties 3.2.7 papunktyje įtvirtinta tiesioginio atsiskaitymo su subtiekėjais galimybe.
3.2. Pirkėjo įsipareigojimai ir teisės:
3.2.1. Priimti užsakytas Prekes ir prieš pasirašant Prekių perdavimo–priėmimo aktą arba kitą lygiavertį dokumentą (krovinio važtaraštį) patikrinti jų kokybę ir kiekį. Už laiku pristatytas, kokybiškas ir Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus atitinkančias technines dujas, vadovaujantis Sutarties 2.7 papunktyje nustatytomis sąlygomis ir terminais, sumokėti Tiekėjui pagal pateiktą PVM sąskaitą faktūrą, taikant Sutarties 4 priede nurodytus techninių dujų įkainius, pervedant pinigus į Tiekėjo Šalių rekvizituose (Sutarties 12 dalis) nurodytą banko sąskaitą. Taip pat mokėti už balionų nuomą Sutarties 2.8 papunktyje nustatytomis sąlygomis ir terminais, taikant Sutarties 4 priede nurodytą balionų nuomos įkainį. Pirkėjas įsipareigoja naudoti Prekes pagal jų paskirtį bei laikytis slėginių indų eksploatacijos taisyklių;
3.2.2. Ne vėliau kaip per 3 (tris) darbo dienas pasirašyti Prekių perdavimo–priėmimo aktą arba atmesti Tiekėjo prašymą pasirašyti Prekių perdavimo–priėmimo aktą arba kitą lygiavertį dokumentą 
(krovinio važtaraštį), nurodydamas priimto sprendimo motyvus bei priemones, kurių Tiekėjas privalo imtis, kad Prekių perdavimo–priėmimo aktas būtų pasirašytas. Prekių perdavimo–priėmimo aktas arba kitas lygiavertis dokumentas (krovinio važtaraštis) pasirašomas 2 (dviem) vienodą teisinę galią turinčiais egzemplioriais;
3.2.3. Jeigu priėmus technines dujas paaiškėja, kad jos neatitinka Sutarties 1 priede nustatytos techninės specifikacijos, taikomų kokybės reikalavimų ar gamintojo deklaruojamų kokybės rodiklių, arba nustatomi kiti jų kokybės ar kiekio trūkumai, taip pat jeigu nustatoma, kad išnuomoti balionai yra techniškai netvarkingi, pažeisti, su defektais, netinkami naudoti pagal paskirtį ar neatitinka jiems taikomų reikalavimų, Pirkėjas per 3 (tris) darbo dienas nuo trūkumų nustatymo dienos surašo defektinį aktą, kuriame nurodo nustatytus trūkumus, ir išsiunčia jį Tiekėjui pasirašyti. Tiekėjas privalo per 3 (tris) darbo dienas nuo defektinio akto gavimo dienos jį pasirašyti arba pateikti motyvuotus rašytinius nesutikimo argumentus. Jeigu Tiekėjas per nurodytą terminą nepasirašo defektinio akto ir nepateikia motyvuotų rašytinių nesutikimo argumentų arba atsisako jį pasirašyti nepateikdamas pagrįstų priežasčių, Pirkėjo vienašališkai surašytas defektinis aktas laikomas tinkamu trūkumų nustatymo įrodymu ir Pirkėjas turi teisę reikalauti, kad Tiekėjas vykdytų Sutartyje nustatytus įsipareigojimus dėl trūkumų pašalinimo, techninių dujų ar balionų pakeitimo; 
3.2.4. Pirkėjas, pasibaigus Sutarties galiojimo laikui, turimus balionus grąžina Tiekėjui. Sugadinus ar praradus balioną (-us) Pirkėjas įsipareigoja atlyginti Tiekėjui nuostolius pagal tą dieną galiojantį Tiekėjo kainoraštį. Atsakomybė už balionų sugadinimą ir praradimą Pirkėjui pereina nuo to momento, kada pasirašomas prekių perdavimo–priėmimo aktas arba kitas lygiavertis dokumentas (krovinio važtaraštis). Už nepataisomai sugadintą ar prarastą kiekvieną išnuomotos taros vienetą dėl Pirkėjo kaltės, Pirkėjas atlygina Tiekėjui baliono įsigijimo vertę, įskaitant jo nusidėvėjimą; 
3.2.5. Suteikti informaciją ir /ar dokumentus, būtinus Sutarčiai vykdyti;
3.2.6. Ne vėliau kaip per 3 (tris) darbo dienas nuo Sutarties įsigaliojimo ir/ar Sutarties 7.1. papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, prašant subtiekėjų, norinčių pasinaudoti tokia galimybe, raštu pateikti prašymą Pirkėjui per 3 (tris) darbo dienas;
3.2.7. Pirkėjas turi teisę tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas.

4. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

4.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
4.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Tiekėjo subtiekėjas susiduria su nenugalimos jėgos aplinkybėmis, remtis šia sąlyga Tiekėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų;
4.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
4.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, prekių pristatymo vėlavimas sugriežtinto karantino laikotarpiu ir pan.), jei tai turi įtakos Prekių tiekimui ir Tiekėjas gali tai pagrįsti konkrečiais dokumentais ar įrodymais, ir tai nepriklauso nuo Tiekėjo valios, veikimo ar neveikimo. 
4.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

5. GINČŲ SPRENDIMO TVARKA

5.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
5.2. Jei ginčo nepavyksta išspręsti derybomis per 10 (dešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

6. PREKIŲ KOKYBĖ IR GARANTINIAI ĮSIPAREIGOJIMAI

6.1. Perkamos Prekės turi atitikti Lietuvos Respublikos teisės aktų, reglamentuojančių pirkimo objekto sritį, reikalavimus.
6.2. Jei dėl nuo Tiekėjo nepriklausančių aplinkybių Tiekėjas negali pristatyti Sutartyje numatytų techninių dujų,, nes gamintojas nutraukia jų gamybą ar tiekimą arba dėl kitų objektyvių priežasčių techninės dujos tampa neprieinamos rinkoje, Tiekėjas, pateikęs tai pagrindžiančius dokumentus, turi teisę pasiūlyti pristatyti lygiavertes technines dujas, kurios atitinka Sutarties 1 priede nustatytus techninės specifikacijos reikalavimus (ar geresnių parametrų).  Tokios techninės dujos gali būti pristatytos tik iš anksto raštu suderinus su Pirkėju, o jų įkainis negali būti didesnis už Sutarties 4 priede atitinkamoms techninėms dujoms nustatytą įkainį. 
6.3. Tiekėjas garantuoja, kad tiekiamos techninės dujos jų perdavimo Pirkėjui metu atitinka Sutarties 1 priede nustatytus techninės specifikacijos reikalavimus, o išnuomojami balionai yra techniškai tvarkingi, saugūs, tinkami naudoti pagal paskirtį ir atitinka jiems taikomus teisės aktų reikalavimus. Tiekėjas atsako už techninių dujų kokybę ir išnuomojamų balionų būklę visą laikotarpį, kuriuo pagal Sutartį pristato Prekes.
6.4. Jeigu po techninių dujų perdavimo Pirkėjui paaiškėja jų kokybės neatitikimų ar paslėptų, defektų arba išnuomotuose balionuose nustatoma defektai, dėl kurių jie neatitinka Sutarties reikalavimų ar nėra tinkami saugiai naudoti, ir šie defektai atsirado ne dėl Pirkėjo kaltės ar netinkamo naudojimo, Tiekėjas privalo per Pirkėjo nurodytą protingą terminą, atsižvelgiant į defektų pobūdį ir jų pašalinimo skubumą, savo sąskaita pakeisti netinkamos kokybės technines dujas tinkamos kokybės techninėmis dujomis ir (arba) pakeisti netinkamus balionus tinkamais arba pašalinti nustatytus trūkumus, jeigu tai įmanoma ir saugu. Šiais atvejais taikoma Sutarties 3.1.5 ir 3.2.3 papunkčiuose nustatyta tvarka. Jeigu Tiekėjas per Pirkėjo nurodytą terminą nepašalina nustatytų trūkumų arba nepakeičia netinkamos kokybės techninių dujų ar netinkamų balionų, Tiekėjas privalo atlyginti Pirkėjo išlaidas, patirtas dėl šių trūkumų šalinimo. 

7. SUBTIEKIMAS 

7.1.Tiekėjas Sutarties vykdymui pasitelkia subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, jeigu pasiūlymo pateikimo metu jie buvo žinomi: ____________(išvardijami žinomi subtiekėjai). Tuo atveju, jei pasiūlymo pateikimo metu Tiekėjui nebuvo žinomi subtiekėjai, Tiekėjas po Sutarties sudarymo įsipareigoja ne vėliau kaip iki Sutarties vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti Pirkėją apie minėtos informacijos pasikeitimus visu Sutarties vykdymo metu;
7.2. Subtiekėjo pasitelkimas nekeičia Tiekėjo atsakomybės dėl Sutarties vykdymo. 
7.3. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra. 

8. SUTARTIES VYKDYMO STABDYMAS 

8.1. Sutarties vykdymas stabdomas šiais atvejais:
8.1.1. esant Sutarties 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
8.1.2. esant nuo Pirkėjo priklausančių aplinkybių, dėl kurių Pirkėjas negali priimti Prekių. Pirkėjas turi teisę reikalauti sustabdyti Prekių pristatymą iki atitinkamų aplinkybių pasibaigimo;
8.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas ir (ar) Tiekėjas.
8.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytos Sutarties vykdymas atnaujinamas. Sutartinių įsipareigojimų vykdymas Sutarties 8.1.1 – 8.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
8.3. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
8.4. Pirkėjas taip pat turi teisę sustabdyti Sutarties vykdymą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju Sutarties vykdymo stabdymas galimas iki 5 (penkių) darbo dienų. Sustabdytos Sutarties vykdymas atnaujinamas šios Sutarties 8.3 papunktyje nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo įtakojama. 
8.54. Tiekėjas saugo Prekes visą jų pristatymo sustabdymo laikotarpį. 
8.6. Tiekėjui jokios papildomos išlaidos dėl Sutarties vykdymo stabdymo neatlyginamos.


9. SUTARTIES NUTRAUKIMAS, ESMINĖS SUTARTIES SĄLYGOS, ŠALIŲ ATSAKOMYBĖ

9.1. Pirkėjas vienašališkai nutraukia Sutartį, įspėjęs Tiekėją raštu prieš ne trumpesnį nei 10 (dešimt) dienų terminą, jeigu Tiekėjas padaro esminį Sutarties pažeidimą ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir gavęs Pirkėjo pretenziją, per pretenzijoje nurodytą terminą neištaiso pažeidimo.
9.2. Esminis Sutarties pažeidimas:
9.2.1. jeigu Tiekėjas nevykdo prisiimtų įsipareigojimų už Sutartyje nustatytus Sutarties įkainius;
9.2.2. Tiekėjas pristato Prekes, kurios neatitinka Techninėje specifikacijoje nustatytų reikalavimų Prekėms ir po raštiško Pirkėjo pranešimo / pretenzijos apie tai Tiekėjui, jis per Pirkėjo nurodytą terminą nepašalina nurodytų trūkumų.
9.3. Jei Sutartis nutraukiama dėl Tiekėjo esminio Sutarties pažeidimo ar Tiekėjui nepagrįstai nutraukus Sutarties vykdymą ne Sutartyje nustatyta tvarka, Tiekėjas įsipareigoja sumokėti Pirkėjui 200 (dviejų šimtų) Eur dydžio baudą ir atlyginti nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
9.4. Pirkėjas turi teisę vienašališkai nutraukti Sutartį, įspėjęs Tiekėją prieš ne trumpesnį nei 5 (penkių) dienų terminą, jeigu: 
9.4.1. Tiekėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija; 
9.4.2. nebelieka perkamų Prekių poreikio; 
9.4.3. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai.
9.5. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. pradinės sutarties vertės ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.
9.6. Sutartis gali būti nutraukta raštišku abiejų Šalių susitarimu.
9.7. Nutraukiant Sutartį, Pirkėjas, dalyvaujant Tiekėjui ar jo atstovams, inventorizuoja pristatytas Prekes ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
9.8. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi iš Tiekėjo.
9.9. Sutartį nutraukus dėl Tiekėjo kaltės, be jam priklausančio atlyginimo už pristatytas Prekes, Tiekėjas neturi teisės į kokių nors patirtų nuostolių ar žalos kompensaciją.
9.10. Esminės Sutarties sąlygos:
9.10.1. Prekių pristatymo terminas.
9.11. Dideli arba nuolatiniai esminės Sutarties sąlygos vykdymo trūkumai:
9.11.1. Tiekėjo uždelsimas pristatyti Prekes, trunkantis ilgiau nei 5 darbo dienas, nuo termino nurodyto Sutarties 3.1.1 papunktyje.
9.12. Jeigu Tiekėjas uždelsia pristatyti Prekes ilgiau nei 5 darbo dienas, Tiekėjas moka 50 (penkiasdešimt) Eur  baudą.
9.13. Jeigu Tiekėjas vėluoja pristatyti Prekes ar ištaisyti jų trūkumus iki 5 darbo dienų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.
9.14. Jei už laiku gautas Prekes nesumokama Sutarties 2.7, 2.8 papunkčiuose numatyta tvarka, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtų Prekių kainos be PVM už kiekvieną uždelstą kalendorinę dieną.
9.15. Netesybų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. Tiekėjui taikomos netesybos gali būti išskaitomos iš jam mokėtinų sumų. 
9.16. Jeigu Sutartis nutraukiama dėl esminio Sutarties pažeidimo arba priimtas Pirkėjo sprendimas, kad Tiekėjas Sutartyje nustatytą esminę Sutarties sąlygą vykdė su dideliais ir nuolatiniais trūkumais ir dėl to Pirkėjas pritaikė Sutartyje nustatytą sankciją, Pirkėjas ne vėliau kaip per 10 (dešimt) darbo dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Tiekėją.

10. KITOS SUTARTIES SĄLYGOS

10.1. Sutartis įsigalioja nuo jos pasirašymo dienos ir galioja 25 (dvidešimt penkis) mėnesius (24 (dvidešimt keturis) mėnesiai Prekėms pristatyti, 1 (vienas) mėnuo apmokėti už pristatytas Prekes) arba iki visiškos Sutarties 2.2 papunktyje nurodytos maksimalios Sutarties kainos išpirkimo, atsižvelgus, kas įvyks anksčiau. 
10.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
10.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
10.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
10.5. Pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Prekių perdavimo–priėmimo aktą arba kitą lygiavertį dokumentą (krovinio važtaraštį)____________________________________________,						(pareigos, vardas, pavardė)
tel.: ____________________, el. paštas: ________________________.
10.6. Tiekėjas paskiria kontaktiniu asmeniu, atsakingu už Sutarties vykdymą ____________________________________________,						(pareigos, vardas, pavardė)
tel.: ____________________, el. paštas: ________________________.

10.7 Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.  
10.8. Šios Sutarties turinys ir vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus. Visi iš Pirkėjo gauti Sutarčiai vykdyti reikalingi dokumentai, Sutarties vykdymo pabaigoje grąžinami Pirkėjui.
10.9. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
10.10. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.11. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.12. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
10.13. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
10.14. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

11. SUTARTIES PRIEDAI

11.1. Sutarties priedai yra neatskiriama šios Sutarties dalis:
11.1.1. 1 priedas. Techninių dujų balionuose su balionų nuoma techninė specifikacija, 3 lapai;
11.1.2. 2 priedas. Prekių perdavimo–priėmimo akto forma, 1 lapas;
11.1.3. 3 priedas. Techninių dujų balionuose su balionų nuoma mato vieneto fiksuoti įkainiai, 1 lapas;
11.1.4. 4 priedas. Tiekėjo pasiūlymas,           lapai.

12. ŠALIŲ ADRESAI IR REKVIZITAI

	PIRKĖJAS	
	TIEKĖJAS

	
	

	Įstaigos pavadinimas
	Įmonės pavadinimas

	Įstaigos adresas
	Įmonės adresas

	Įstaigos kodas 
PVM mokėtojo kodas
	Įmonės kodas 
PVM mokėtojo kodas

	Įstaigos kontaktiniai duomenys (telefonas, faksas)
	Įmonės kontaktiniai duomenys (telefonas, faksas)

	Įstaigos elektroninio pašto adresas  
	Įmonės elektroninio pašto adresas

	Atsiskaitomosios sąskaitos numeris
	Atsiskaitomosios sąskaitos numeris

	Bankas, banko kodas
	Bankas, banko kodas

	
	

	Įstaigos atstovo pareigų pavadinimas
Vardas, pavardė

A.V.
	Įmonės atstovo pareigų pavadinimas
Vardas, pavardė

A.V. 

2026-__- __  Techninės dujos balionuose su balionų nuoma viešojo pirkimo–pardavimo sutartis Nr. ____________
1 priedas

TECHNINIŲ DUJŲ BALIONUOSE SU BALIONŲ NUOMA
TECHNINĖ SPECIFIKACIJA

__________________________

2026-__- __  Techninės dujos balionuose su balionų nuoma viešojo pirkimo–pardavimo sutartis Nr. ____________
2 priedas

(Prekių perdavimo–priėmimo akto forma)

PREKIŲ PERDAVIMO–PRIĖMIMO AKTAS NR. _____

202   m. _________ ___ d.
Vilnius

Tiekėjas – ______________________________ , atstovaujamas __________________________,
                                     (įmonės pavadinimas, kodas) 		 (pareigų pavadinimas, vardas, pavardė)
veikiančio pagal _______________________________,  vadovaudamasis 20___ m. _________ __ d.
       		(atstovavimo pagrindas)
Techninių dujų balionuose su balionų nuoma viešojo pirkimo-pardavimo sutartimi Nr.

___________/__________,

tiekė ir perdavė visas Prekes Pirkėjui ir laikėsi nustatytų aplinkos apsaugos kriterijų.
Pirkėjas – ______________________________________________________, atstovaujamas 
                                    			 (įstaigos pavadinimas, kodas)
_________________________________________________________________________________,
                                           (pareigų pavadinimas, vardas, pavardė)
veikiančio pagal ____________________________________________________________________, 
                                              				 (atstovavimo pagrindas)
priėmė iš Tiekėjo visas prekes.
Atsižvelgiant į tai, Pirkėjas turi sumokėti Tiekėjui _______________ eurų ( ___________________) 
                                                                                       (suma skaičiais) 	                                (suma žodžiais)
Perdavė
____________________		___________ 			______________
  (pareigų pavadinimas)		(parašas)			(vardas, pavardė)
			A.V.
Priėmė
____________________		____________   		______________
  (pareigų pavadinimas)		(parašas)			 (vardas, pavardė)
			A.V.

_________________________








2026-__- __  Techninės dujos balionuose su balionų nuoma viešojo pirkimo–pardavimo sutartis Nr. ____________
3 priedas


TECHNINIŲ DUJŲ BALIONUOSE SU BALIONŲ NUOMA
MATO VIENETO FIKSUOTI ĮKAINIAI 

 
	Eil. Nr.
	Prekės pavadinimas
	Prekių mato
 vnt.
	Vieneto įkainis 
Eur be PVM

	1
	Techninis deguonis 50 l balionuose 
	vnt.
	46,00

	1.1
	Techninio deguonies 50 l baliono nuoma 24 mėn.
	mėn.
	6,00

	2
	Techninis anglies dioksidas 50 l balionuose 
	vnt.
	58,00

	2.1
	Techninio anglies dioksido 50 l baliono nuoma 24 mėn.
	mėn.
	6,00

	3
	Techninis acetilenas 40-41 l balionuose
	vnt.
	130,00

	3.1
	Techninio acetileno 40-41 l baliono nuoma 24 mėn.
	mėn.
	6,0

	4
	Propano – butano dujos 50 l balionuose 
	vnt.
	62,00

	4.1.
	Propano – butano dujų 50 l nuoma 24 mėn.
	mėn.
	4,00

	5.
	Propano – butano dujos 46 l balionuose 
	vnt.
	69,00

	5.1.
	Propano – butano dujų 46 l nuoma 24 mėn.
	mėn.
	4,00



_____________________________



2026-__- __  Techninės dujos balionuose su balionų nuoma viešojo pirkimo–pardavimo sutartis Nr. ____________
4 priedas

TIEKĖJO PASIŪLYMAS

Dėstymas

__________________________________________

